ΓΡΑΠΤΗ ΕΡΩΤΗΣΗ P-2099/00

υποβολή: Peter Skinner (PSE) προς την Επιτροπή

(16 Ιουνίου 2000)

Θέμα: Υπερβολικά τέλη στα μεταξύ χωρών εμβάσματα και συμπεριφορά σαν να επρόκειτο για τραστ των τραπεζών της ΕΕ

Εκτιμά η Επιτροπή ότι η μελέτη που δημοσιεύθηκε στις 23 Μαΐου για τα τέλη στα διασυνοριακά εμβάσματα αποτελεί σημείο αφετηρίας για πιο λεπτομερή εξέταση του αρνητικού απολογισμού του τραπεζικού τομέα στην ΕΕ σε σχέση με τα τέλη που επιβάλλονται στους πολίτες, ή μήπως έχει την πρόθεση να δημοσιεύσει την από μακρού αναμενόμενη έκθεση για τους ισχυρισμούς σχετικά με συμπεριφορά σαν να επρόκειτο για τραστ μεταξύ μερικών τραπεζών, όπως αναφέρθηκε από τον πρώην επίτροπο Van Miert το Σεπτέμβριο 1999, που διαδέχθηκε ο επίτροπος Monti; Δεν θα έπρεπε να συνδέσει η επιτροπή αυτή την έκθεση με τα αποτελέσματα της μελέτης της 23ης Μαΐου που ανακοίνωσαν σήμερα οι επίτροποι Byrne και Bolkestein, για να μπορούμε να έχουμε μια πληρέστερη εικόνα;

Απάντηση του κ. Monti εξ ονόματος της Επιτροπής

(27 Ιουλίου 2000)

Το θέμα του ύψους, κρινόμενου ωςπερβολικού, των τελών για τις διασυνοριακές τραπεζικές πράξεις δενπάγεται στην πολιτική ανταγωνισμού αλλά στις πολιτικές της εσωτερικής αγοράς και της προστασίας των καταναλωτών. Τα μέλη της Επιτροπής, που είναι αρμόδια για τις πολιτικές αυτές, ζήτησαν εξάλλου από τις τράπεζες και τα κράτη μέλη να καταβάλουν περαιτέρω προσπάθειες για να μειώσουν το επίπεδο των τραπεζικών εξόδων των πελατών.

Όσον αφορά τους κανόνες ανταγωνισμού, μία τράπεζα είναι ελεύθερη να καθορίσει τα τέλη της, σε οποιοδήποτε ύψος, αρκεί να το κάνει με τρόπο ελεύθερο και αυτόνομο. Εάν οι καταναλωτές κρίνουν ότι το ύψος των τελών που χρησιμοποιεί μία τράπεζα είναιπερβολικάψηλό, την τιμωρούν αποφεύγοντάς την. Αντίθετα, εάν οι τράπεζες συνεννοηθούν μεταξύ τους για να καθορίσουν τα τέλη τους, είτε να τα αυξήσουν είτε να τα μειώσουν, αυτό θα συνιστούσε σοβαρή παράβαση των κοινοτικών κανόνων στον τομέα του ανταγωνισμού. Στην ουσία, οι συμφωνίες καθορισμού των τιμών γίνονται εις βάρος του καταναλωτή.

Στις αρχές του 1999, αμέσως μετά την εισαγωγή του ευρώ, μετά από αρκετές καταγγελίες για τον καθορισμό των τελών των διασυνοριακών πράξεων, ο αρμόδιος για τον ανταγωνισμό Επίτροπος αποφάσισε να προβεί σε σειρά ανακρίσεων στα 11 κράτη μέλη που συμμετέχουν στην Οικονομική και Νομισματική Ένωση (ΟΝΕ).

Οι έρευνες αυτές αποσκοπούν στο να εξακριβωθεί εάν οι τράπεζες ή οι ενώσεις τραπεζών έχουν συνεννοηθεί μεταξύ τους για τον καθορισμό της φύσης ή του ύψους των τραπεζικών εισφορών που ισχύουν για τους πελάτες. Το πεδίο των ερευνών επεκτείνεται σε διάφορα είδη τραπεζικών συναλλαγών μεταξύ των οποίων τις συναλλαγματικές πράξεις και τα διασυνοριακά εμβάσματα.

Όσον αφορά τις συναλλαγματικές πράξεις, η Επιτροπή μόλις διαβίβασε τις ανακοινώσεις αιτιάσεων σε περισσότερα από εκατό τραπεζικά ιδρύματα και ενώσεις τραπεζών σε τέσσερα κράτη μέλη. Αυτές οι ανακοινώσεις αιτιάσεων αποτελούν τα έγγραφα αποδεικτικά στοιχεία που έχει συλλέξει η Επιτροπή σύμφωνα με τα οποία οι τράπεζες και οι ενώσεις τραπεζών αυτές έχουν καθορίσει τα τέλη για τις συναλλαγματικές πράξεις. Άλλες ανακοινώσεις αιτιάσεων σχετικά με τον ίδιο τύπο πράξης θα αποσταλούν πριν το καλοκαίρι στις τράπεζες και τις ενώσεις τραπεζών σε άλλα κράτη μέλη.

Όσον αφορά τα διασυνοριακά εμβάσματα, εξακολουθούν να διεξάγονται έρευνες που εξετάζουν πλήθος πληροφοριών.